**Mesto Vrútky**

 Predkladacia správa

***Určené: na zasadnutie Mestského zastupiteľstva vo Vrútkach dňa 24.10.2017.***

**Názov materiálu: Stanovisko k oznámeniu o zámere navrhovanej činnosti podľa zákona č. 24/2006 Z.z. o posudzovaní vplyvov na životné prostredie a o zmene a doplnení niektorých zákonov (EIA)**

**Materiál obsahuje:** - predkladacia správa

- dôvodová správa

 ***Návrh na rozhodnutie* (uznesenie):**

**Mestské zastupiteľstvo vo Vrútkach**

**Žiada:** Primátora mesta Vrútky pri vydávaní záväzných stanovísk v súvislosti s „Vybudovaním prevádzky výroby SDRO a MERO na báze repkového oleja a ich aplikácie ako biozložiek do surovej nafty“ navrhovateľa spoločnosti PETRONIUS REFINERY, s.r.o. Štvrť SNP 123, 914 51 Trenčianske Teplice s umiestnením plánovanej stavby na parcelách: varianta A: parcelné č. 1458/15, 1458/16, 1458/17, 1458/18 k.ú.Priekopa, resp varianta B: parcelné č. 1534/2,4,5,7,8,9,10 k.ú. Priekopa trvať na podmienkach uvádzaných v stanovisku mesta Vrútky pod č.j.2621/2016-Kra zo dňa 26.10.2016 a č.j.1695/2017-Poz zo dňa 23.8.2017.

**Spracoval: Ing. Dušan Kramár** – vedúci odboru výstavby a ŽP

**Predkladá: Ing. Mgr. Anna Sviteková –** poslankyňa MsZ

Vo Vrútkach, 17.10.2017

...................................................

 podpis predkladateľa

**Dôvodová správa:**

Na základe zákona č.24/2006 Z.Z. o posudzovaní vplyvov na životné prostredie mesto Vrútky ako dotknutá obec informovala verejnosť do 3 dní od doručenia zámeru navrhovateľa spoločnosti PETRONIUS REFINERY, s.r.o. Štvrť SNP 123, 914 51 Trenčianske Teplice so zámerom žiadateľa a s  umiestnením plánovanej stavby na parcelách : varianta A: parcelné č. 1458/15, 1458/16,1458/17, 1458/18 k.ú. Priekopa, resp. varianta B : parcelné č. 1534/2,4,5,7,8,9,10, k.ú. Priekopa. *(Oznámenie o zámere navrhovanej činnosti je verejnosti sprístupnené najmenej po dobu 21 dní od zverejnenia informácie o jeho doručení).*

 Zámer zaslal na vyjadrenie dotknutej obci – Mesto Vrútky , podľa zákona o posudzovaní vplyvov na životné prostredie príslušný orgán štátnej správy - OÚ MT odbor starostlivosti o ŽP , Námestie S.H.Vajanského 1, 036 01 Martin , dňa 06.10.2016 pod č. OU-MT-OSZP-2016/013182-EIA-Vr.

 K predmetnému zámeru realizácie objektu: „Vybudovanie prevádzky výroby SDRO a MERO na báze repkového oleja a ich aplikácia ako biozložiek do surovej nafty “, navrhovateľa spoločnosti PETRONIUS REFINERY, s.r.o. Štvrť 123, 914 51 Trenčianske Teplice s umiestnením plánovanej stavby na parcelách : varianta A: parcelné č. 1458/15, 1458/16,1458/17, 1458/18 k.ú. Priekopa, resp. varianta B : parcelné č. 1534/2,4,5,7,8,9,10, k.ú. Priekopa. **Mesto Vrútky na základe predložených podkladov dospelo k názoru , že podklady neriešia komplexne dopravné napojenie .** Podľa podkladov je produkcia MERO ročná do 30 000 t/rok. Dopravná situácia mesta Vrútky nie je prispôsobená na záťaž takéhoto charakteru : kapacitne, konštrukčne , rozmerovo. V súčasnej situácii je priemyselný areál ŽOS sprístupnený miestnymi komunikáciami prechádzajúcimi cez mesto Vrútky , z väčšej časti cez obytnú zónu.

 Na základe uvedených skutočností mesto Vrútky rozhodlo tak ako je uvedené vo výrokovej časti tohto stanoviska.

**Žiadame, aby tento zámer bol posudzovaný v zmysle zákona č.24/2006 Z.z. o posudzovaní vplyvov na životné prostredie a o zmene a doplnení niektorých zákonov (EIA)**